อยากจะสอบถามค่ะ คือเพิ่งทานยาคุมแบบรายเดือนครั้งแรก ทานยี่ห้อ synfonia แต่ก่อนหน้านี้ทานยาคุมฉุกเฉินมาก่อนค่ะ คือ วันที่ 30 พค. เหลือตัดสินใจที่จะทานแบบรายเดือนโดยรอให้ประจำเดือนมา พอวันที่ 5 มิย. ประจำเดือนมาวันแรกก็เริ่มทานเม็ดแรกตามที่เภสัชบอก แต่หลังจากนั้นประมาณ 4 วันก็มีเพศสัมพันธ์กับแฟนไม่ได้ใส่ถุงแต่หลั่งนอกค่ะ แล้วพอช่วงวันที่ 17 มิย. มีเลือดออกจากช่องคลอดเหมือนประจำเดือน บางวันก็ต้องใส่ผ้าอนามัย เพราะมามาก แต่อาการอย่างอื่นจะไม่ค่อยปวดหลัง เจ็บหน้าอกเหมือนช่วงที่ประจำเดือนมาปกติ พอวันที่ 20 มิย. เลือดก็หยุดไปค่ะ ระหว่างนี้ก็ทานยาคุมปกติ ตรงตามเวลาทุกวัน ไม่เคยลืมกิน (แต่ช่วงที่ทานแผงแรกก็มีเพศสัมพันธ์แบบหลั่งนอกทุกอาทิตย์ค่ะ) พอถึงช่วงเม็ดที่ 25-28 ประจำเดือนก็ยังไม่มาค่ะ วันที่ 3 กค. เลยทานแผง2 ต่อ แต่ช่วงนี้เป็นกังวลเลยซื้อที่ตรวจครรภ์มาตรวจเมื่อวันที่ 8 กค. ผลออกมาคือไม่ท้อง แต่ตอนนี้ทานได้ 17 วันแล้ว ประจำเดือนก็ยังไม่มา อาการข้างเคียงอื่นๆระหว่างที่ทานแผง1กับแผง2 จะมีเวียนหัว เหมือนจะอ้วก แต่เป็นแค่วันสองวัน หลังจากนั้นก็ปกติดีทุกอย่างค่ะ และก็จะมีอาการตกขาวเยอะมาก ลักษณะเหนียว เป็นมูก เป็นแค่บางช่วงค่ะ ตอนนี้ประจำเดือนมาช้ากว่าปกติ เลยอยากจะทราบว่าเป็นจากผลข้างเคียงหรือป่าวคะ หรือทานยาคุมไม่ถูกวิธี เพราะปกติเป็นคนที่ประจำเดือนมาปกติ หรือคุณมีคำแนะนำเรื่องการทานยาคุมเพิ่มเติมไหมคะ ขอบล่วงหน้าสำหรับการตอบคำถามค่ะ
สวัสดีค่ะ GiRLPND011การใช้ยาคุมแบบแผงรายเดือนนั้นเป็นการคุมกำเนิดที่มีประสิทธิภาพสูงมากๆค่ะ หากได้กินอย่างถูกต้อง กล่าวคือเริ่มกินภายใน 5 วันแรกของการมีประจำเดือน จะสามารถมีเพศสัมพันธ์ได้ทันที และกินต่อเนื่องทุกวันจนครบแผงยา คลาดเคลื่อนวันละไม่เกิน 3 ชั่วโมในระหว่างการใช้ยาอาจจะมีผลข้างเคียงเช่นเลือดออกระหว่างกินยา ซึ่งอาจเป็นผลข้างเคียงจากยาคุม มักออกมาแค่กระปริดกระปรอย 1-3 วันแล้วหยุดไป ถ้าออกมากต่อเนื่อง ร่วมกับปวดท้องน้อยเยอะ อาจจะต้องไปพบแพทย์เพื่อหาสาเหตุอื่นๆเช่นการติดเชื้อหรือมีเนื้องอกในอวัยวะสืบพันธุ์ร่วมด้วยในช่วงที่เว้นยา 7 วัน หรือเม็ดยา 7 เม็ดสุดท้ายของแผงแบบ 28 เม็ดนั้น ควรเป็นช่วงที่ประจำเดือนมาค่ะ หากไม่มา ก่อนจะเริ่มยาแผงใหม่ แนะนำซื้อชุดตรวจครรภ์ทางปัสสาวะมายืนยันเองเบื้องต้นหรือไปยืนยันที่รพ. ถ้าไม่ตั้งครรภ์จริง สามารถเริ่มยาแผงใหม่ได้เลย ไม่ต้องรอให้ประจำเดือนมา ตกขาวดังกล่าวมานั้น อาจจะไม่ได้สัมพันธ์กับการใช้ยาคุมโดยตรง ประจำเดือนไม่มาถ้าไม่ได้ตั้งครรภ์อาจเกิดจากผนังมดลูกบางลงจากการใช้ยาคุมได้ค่ะ แนะนำการกินยาคุมให้ตรงเวลาทุกวันและกินจนหมดแผง